Document ID: 32007D0463

KOMISIJOS SPRENDIMAS
2007 m. liepos 4 d.
iš dalies keičiantis Sprendimą 2005/942/EB, leidžiantį valstybėms narėms priimti sprendimus pagal Tarybos direktyvą 1999/105/EB dėl trečiose šalyse išaugintai miško dauginamajai medžiagai suteiktų garantijų
(pranešta dokumentu Nr. C(2007) 3173)
(2007/463/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gruodžio 22 d. Tarybos direktyvą 1999/105/EB dėl prekybos miško dauginamąja medžiaga (1), ypač į jos 19 straipsnio 3 dalį,
kadangi:
(1)
Komisijos sprendimu 2005/942/EB (2) leidžiama valstybėms narėms priimti sprendimus pagal Tarybos direktyvą 1999/105/EB dėl nurodytose trečiose šalyse išaugintai nurodytų rūšių miško dauginamajai medžiagai suteiktų garantijų.
(2)
Šios tvarkos taikymas turėtų būti pratęstas, kol bus suteiktos reikalingos garantijos.
(3)
Tikslinga įtraukti Naująją Zelandiją kaip trečiąją šalį, iš kurios leidžiama įvežti nustatytos šaltinio tapatybės kategorijos Pinus radiata rūšies miško dauginamąją medžiagą, ir nurodyti, kad tos rūšies miško dauginamąją medžiagą leidžiama įvežti iš Jungtinių Amerikos Valstijų. Todėl reikėtų atitinkamai iš dalies pakeisti Sprendimą 2005/942/EB.
(4)
Šiame sprendime nustatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2005/942/EB priedas iš dalies keičiamas taip, kaip nustatyta šio sprendimo priede.
2 straipsnis
Šis sprendimas skirtas valstybėms narėms.
Priimta Briuselyje, 2007 m. liepos 4 d.

Labels: 3
5
6